CELEX: C2007/199/76
Language: bg
Date: 2007-08-25 00:00:00
Title: Дело T-220/07: Иск, предявен на 18 юни 2007 г. — Transports Schiocchet — Excursions/Комисия

25.8.2007   
            
            
               BG
            
            
               Официален вестник на Европейския съюз
            
            
               C 199/40
            
         Иск, предявен на 18 юни 2007 г. — Transports Schiocchet — Excursions/Комисия
   (Дело T-220/07)
   (2007/C 199/76)
   Език на производството: френски
   Страни
   
      Ищец: Transports Schiocchet — Excursions (Beuvillers,Франция) (представител: D. Schönberger, avocаt)
   
      Ответник: Комисия на Европейските общности
   Искания на ищеца
   
               —
            
            
               да се обяви Комисията отговорна на извъндоговорно основание за нарушаване на основните права на ищеца, защитени от Регламент (ЕИО) № 517/72 на Съвета от 20 март 1972 година,
            
         
               —
            
            
               да се обяви Комисията отговорна на извъндоговорно основание за нарушаване на основните права на ищеца от влизането в сила на Регламент (ЕИО) № 684/92 от Съвета от 16 март 1992 година,
            
         
               —
            
            
               да се осъди Комисията на основанията посочени по-горе да прехвърли на ищеца сумата в размер на 50 723 808,39 еуро или всяка друга сума, дори по-висока, определена от експерт, като обезщетение на претърпените вреди, увеличена с мораторните лихви върху тази сума от датата на постановяване на съдебното решение до окончателното плащане на сумата, при годишен лихвен процент от 8 %,
            
         
               —
            
            
               да се осъди Комисията да заплати разходите и съдебните разноски за производството,
            
         
               —
            
            
               да се запазят на ищеца всички други дължими права, правни основания и действия.
            
         Правни основания и основни доводи
   С настоящата искова молба ищецът предявява иск за извъндоговорна отговорност с оглед получаване на обезщетение за щетите, които твърди, че са претърпени от него, следствие на приемането от Комисията на Решение 89/524/ЕИО от 7 септември 1989 година относно спор между Люксембург и Франция по въпроса за създаването на специализирана постоянна услуга за пътниците между тези две страни (1), което е било предмет на иск за отмяна, предявен от ищеца и отхвърлен с Решение на Съда от 16 април 1991 г., постановено по дело C-354/89, Schiocchet/Комисия (2), както и следствие на приемането на Регламент (ЕИО) № 684/92 на Съвета от 16 март 1992 година относно общите правила за международен превоз на пътници с автобус (3).
   В своя иск ищецът претендира, че като са приели въпросните актове, институциите на Общността са нарушили основните му права, тъй като са узаконили незаконното положение, в което са се намирали конкурентите му на пазара на автобусен превоз между Люксембург и Франция, упражняващи дейността си без предварително разрешение.
   
      (1)  ОВ L 272, стр. 18.
   
      (2)  Recueil, 1991 г., стр. I-01775.
   
      (3)  ОВ L 74, стр. 1; Специално издание на български език, 2007 г., глава 6, том 2, стр. 34.